Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Syyrian armeija on saanut hallintaansa -
lähes koko Lounais-Syyrian Israelin ja Jordanian rajojen kupeesta.
Presidentti Ruhanin on saavuttava Iranin parlamentin eteen -
kuultavaksi hallituksen talouspolitiikasta.
USA:n talouspakotteet Irania vastaan astuvat voimaan ensi viikolla.
Turkkilainen tuomioistuin hylkäsi vetoomuksen -
amerikkalaispastori Andrew Brunsonin vapauttamiseksi kotiarestista.
Yhdysvallat on uhannut Turkkia pakotteilla.
Syyrian armeija on onnistunut valtaamaan takaisin -
lähes koko Lounais-Syyrian Israelin ja Jordanian rajojen kupeesta.
Israel ja Jordania ovat tarkkailleet tilannetta tiiviisti.
Syyria sai Venäjältä ilmatukea operaatiossaan.
Mukana oli lisäksi Iranin tukemia joukkoja, -
mikä on vastoin Venäjän kanssa tehtyjä sopimuksia.
Nimettömänä pysyttelevä tiedustelulähde kertoi TV7:lle, -
että Assadin hallinto on päässyt sopuun -
useimpien Lounais-Syyriaa hallinneiden asejoukkojen kanssa.
Alueella on ollut mm. al-Qaidaan ja Isisiin kuuluvia ryhmiä.
Osapuolet sopivat islamistitaisteli- joiden siirtämisestä Pohjois-Syyriaan -
Idlibin maakuntaan, joka on viimeinen opposition hallussa oleva saareke.
Tietojen mukaan Syyrian hallinto on jo määrännyt -
pääosan Lounais-Syyrian valtaukseen osallistuneista divisioonista -
siirtymään Idlibin alueelle. Alue sijaitsee Turkin rajan tuntumassa.
Tarkoituksena on saada koko Länsi-Syyria Assadin hallintaan.
Syyrian prikaatit 90 ja 112 on määrä sijoittaa Israelin ja Jordanian rajalle,
toisin kuin vuotta 2011 edeltävänä aikana.
Venäjän joukot taas pysyvät tietojen mukaan Assadin joukkojen rinnalla.
Muuttunut tilanne merkitsee käytännössä lisäksi sitä, -
että viimeiset Israelissa sairaalahoidossa olevat syyrialaiset -
palaavat Syyriaan. Myös Israelin ylläpitämä kenttäsairaala -
ja maan antama muu humanitaarinen apu syyrialaisille lopetettaneen.
Venäjä ja Israel ovat päässeet sopimukseen siitä, -
että Iranin joukkojen on peräännyttävä -
85 kilometrin päähän Syyrian ja Israelin rajasta.
Asiasta kertoi Venäjän Syyrian-lähettiläs Lavrentyev -
Venäjän uutistoimisto Sputnikin haastattelussa tänä aamuna.
Lavrentyev kertoi: "Otimme Israelin huolenaiheet huomioon, -
minkä tuloksena sovimme Iranin kanssa, -
että Iranin on vedettävä yksikkönsä 85 km:n etäisyydelle Israelin rajasta."
Korkea israelilaisviranomainen sanoi TV7:lle, -
että Israel pitää kuitenkin edelleen kiinni vaatimuksestaan, -
että Iranin joukkojen on poistuttava Syyriasta kokonaan.
Iranin joukot muodostavat Israelille turvallisuusuhan.
Viranomaisen mukaan pääministeri Netanjahu -
teki Israelin kannan selväksi Venäjän valtuuskunnalle, -
joka vieraili Israelissa ulkoministeri Lavrovin johdolla 23. heinäkuuta.
Viranomainen korosti, että parisen tuntia kestäneen tapaamisen aikana -
keskusteltiin yksityiskohtaisesti Iranin läsnäolosta ja toimista Syyriassa.
Israelin edustajat esittivät venäläiskollegoilleen -
karttoja ja tiedustelumateriaalia -
ja selittivät Israelin tavoitetta eli Iranin häätämistä Syyriasta kokonaan.
Viranomainen korosti lisäksi, -
että Israelin armeijalla on yhä täysi toimintavapaus.
Venäjä on kuitenkin varoittanut, että on epärealistista odottaa, -
että Iranin joukot vetäytyisivät Syyriasta kokonaan.
Toinen Syyriaa koskeva uutinen: -
YK:n Syyria-lähettiläs de Mistura kaavailee neuvotteluja -
Iranin, Venäjän ja Turkin kanssa syyskuussa. Tavoitteena on päättää -
Syyrian perustuslakikomitean lopullisesta kokoonpanosta.
Erityislähettiläs odottaa voivansa käydä virallisia neuvotteluja -
Iranin, Venäjän ja Turkin kanssa heti syyskuun alussa Genevessä.
Tarkoituksena on sopia perustuslakikomitean kokoonpanosta.
Neuvotteluista sovittiin sen jälkeen, -
kun de Mistura oli tavannut maita Venäjällä.
Hänelle toimitettiin samalla lista Syyrian hallituksen ja opposition -
esittämistä ehdokkaista perustuslakikomiteaa varten.
Tapaamisessa käytiin hyödyllistä ajatustenvaihtoa -
perustuslakikomitean kokoonpanosta -
asiaankuuluvien päätöslauselmien mukaisesti. Lisäksi keskusteltiin -
muista kysymyksistä liittyen komitean perustamiseen ja toimintaan.
Sitten Iraniin: Presidentti Ruhanin on saavuttava kuukauden sisällä -
Iranin parlamentin eteen selittämään hallituksen talouspolitiikkaa.
Iranin talous on heikennyt nopeaa tahtia. Alamäki johtuu pääasiassa -
USA:n päätöksestä irtautua v:n 2015 ydinsopimuksesta.
USA:n pakotteet, joiden on määrä astua voimaan 7.8., -
ovat vahvistaneet kovan linjan kannattajia Iranissa.
Nämä pyrkivät ottamaan poliittisen hyödyn irti maan talousvaikeuksista.
Parlamentin kuulemiskutsua Ruhanille pidetään -
yhtenä epätoivoisista toimenpiteistä talouden alamäen pysäyttämiseksi.
Iranin puolivirallisen ISNA-uutistoimiston mukaan -
lainsäätäjät haluavat kuulustella Ruhania mm. maan valuutan luisusta.
Rial on menettänyt yli puolet arvostaan huhtikuun jälkeen.
Vastauksia vaaditaan myös -
maan heikkoon talouskasvuun ja kasvavaan työttömyyteen liittyen.
Iranin ulkoministeri Zarif vastasi presidentti Trumpin lausuntoon, -
jossa tämä sanoi olevansa valmis -
tapaamaan Iranin johtoa ilman ennakkoehtoja.
Zarif kirjoitti Twitterissä, -
että USA saa syyttää neuvottelujen loppumisesta vain itseään, -
kun maa päätti irtautua ydinsopimuksesta.
Monet muutkin iranilaisvirkamiehet ovat vaatineet, -
että USA:n on palattava ydinsopimukseen -
ennen kuin uusista neuvotteluista voidaan keskustella.
Vielä Turkkiin: Turkkilainen tuomioistuin hylkäsi vetoomuksen -
amerikkalaispastori Brunsonin vapauttamiseksi kotiarestista.
Yhdysvallat on uhannut Turkkia asian takia pakotteilla.
Brunsonin asianajaja kertoi -
tuomioistuimen hylänneen vetoomuksen välittömästi.
Tuomioistuimen päätös kiristää USA:n ja Turkin välejä entisestään.
Pastori Brunson on ollut vangittuna jo miltei kaksi vuotta Turkissa.
Viime viikolla hänet siirrettiin vankilasta kotiarestiin.
Yhdysvallat pitää toimenpidettä riittämättömänä.
Nämä uhkaukset meitä vastaan eivät hyödytä ketään.
Olemme osoittaneet solidaari- suutemme USA:ta kohtaan Natossa.
Olemme tehneet yhteistyötä Koreassa.
Turkki on pysynyt Yhdysvaltojen rinnalla -
ja osoittanut ensiluokkaista solidaarisuutta Natossa.
Näin ollen tällaiset uhkapuheet Turkkia vastaan ovat sopimattomia.
Emme hyväksy tällaista uhkailevaa kielenkäyttöä.
Emme milloinkaan tule hyväksymään tämänkaltaisia uhkapuheita, -
joita evankelis-sionistisen mielenlaa- dun omaavat ovat esittäneet USA:ssa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebookissa ja YouTubessa: TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman